ट्रेन के आगे कूदकर युवक ने की आत्महत्या
भास्कर संवाददाता |मेड़ता रोड
वाराणसी-जोधपुर मरुधर एक्सप्रेस के सामने कूदकर एक युवक ने आत्महत्या कर ली। मृतक की शिनाख्त नहीं होने पर जीआरपी ने शव को मोर्चरी में रखवाया है। वाराणसी से जोधपुर की ओर जाने वाली मरुधर एक्सप्रेस अपने निर्धारित समय से चार घंटे की देरी से मंगलवार रात साढ़े आठ बजे मेड़ता रोड स्टेशन में प्रवेश कर रही थी कि केबिन के पास में एक युवक सामने कूद गया। चालक ने तुरंत इमरजेंसी ब्रेक लगाकर ट्रेन को रोक दिया। मगर युवक की मौत हो गई। रेलवे की सूचना पर जीआरपी के कार्यवाहक थानाप्रभारी कुशालाराम सहित पुलिस मौके पर पहुंची। मृतक की शिनाख्त नहीं होने से शव को मोर्चरी में रखवाया गया है। मृतक की उम्र करीब 20 वर्ष, रंग गेहुंआ, चौकड़ीदार शर्ट, काले रंग की पेंट पहनी हुई है।
hin_Deva hin_Deva hin_Deva